CELEX: 62006CA0498
Language: sk
Date: 2008-02-21 00:00:00
Title: Vec C-498/06: Rozsudok Súdneho dvora (štvrtá komora) z  21. februára 2008 (návrh na začatie prejudiciálneho konania, ktorý podal Juzgado de lo Social Único de Algeciras – Španielsko) – Maira María Robledillo Núñez/Fondo de Garantía Salarial (Fogasa) (Sociálna politika — Ochrana zamestnancov v prípade platobnej neschopnosti zamestnávateľa — Smernica 80/987/EHS zmenená a doplnená smernicou 2002/74/ES — Článok 3 prvý odsek a článok 10 písm. a) — Náhrada škody za neplatné prepustenie dohodnutá v konaní o mimosúdnom zmieri — Vyplatenie zabezpečené záručnou inštitúciou — Vyplatenie podmienené vydaním súdneho rozhodnutia — Zásady rovnosti a zákazu diskriminácie)

12.4.2008   
            
            
               SK
            
            
               Úradný vestník Európskej únie
            
            
               C 92/6
            
         Rozsudok Súdneho dvora (štvrtá komora) z 21. februára 2008 (návrh na začatie prejudiciálneho konania, ktorý podal Juzgado de lo Social Único de Algeciras – Španielsko) – Maira María Robledillo Núñez/Fondo de Garantía Salarial (Fogasa)
   (Vec C-498/06) (1)
   
   (Sociálna politika - Ochrana zamestnancov v prípade platobnej neschopnosti zamestnávateľa - Smernica 80/987/EHS zmenená a doplnená smernicou 2002/74/ES - Článok 3 prvý odsek a článok 10 písm. a) - Náhrada škody za neplatné prepustenie dohodnutá v konaní o mimosúdnom zmieri - Vyplatenie zabezpečené záručnou inštitúciou - Vyplatenie podmienené vydaním súdneho rozhodnutia - Zásady rovnosti a zákazu diskriminácie)
   (2008/C 92/10)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Juzgado de lo Social Único de Algeciras
   Účastníci konania pred vnútroštátnym súdom
   
      Žalobkyňa: Maira María Robledillo Núñez
   
      Žalovaný: Fondo de Garantía Salarial (Fogasa)
   Predmet veci
   Návrh na začatie prejudiciálneho konania – Juzgado de lo Social Único de Algeciras – Výklad článku 3 smernice Rady 80/987/EHS z 20. októbra 1980 o ochrane zamestnancov pri platobnej neschopnosti ich zamestnávateľa (Ú. v. ES L 283, s. 23; Mim. vyd. 05/001, s. 217), zmenenej a doplnenej smernicou Európskeho parlamentu a Rady 2002/74/ES z 23. septembra 2002 (Ú. v. ES L 270, s. 10, Mim. vyd. 5/004, s. 261) – Rozsah záruky poskytovanej záručnou inštitúciou – Náhrada škody v prípade nezákonného skončenia pracovného pomeru – Vnútroštátna právna úprava, ktorá na priznanie náhrady škody vyžaduje rozsudok alebo správne rozhodnutie – Zásada rovnosti a zákazu diskriminácie
   Výrok rozsudku
   Článok 3 prvý odsek smernice Rady 80/987/EHS z 20. októbra 1980 o ochrane zamestnancov v prípade platobnej neschopnosti ich zamestnávateľa, zmenenej a doplnenej smernicou Európskeho parlamentu a Rady 2002/74/ES z 23. septembra 2002, sa má vykladať v tom zmysle, že členský štát má podľa tohto ustanovenia možnosť vylúčiť náhrady škody priznané za neplatné prepustenie zo záruky vyplatenia zabezpečovanej záručnou inštitúciou, ak boli priznané mimosúdnym zmierom, a takéto vylúčenie, objektívne odôvodnené, predstavuje nevyhnutné opatrenie na predchádzanie zneužívaniu v zmysle článku 10 písm. a) tej istej smernice.
   
      (1)  Ú. v. EÚ C 56, 10.3.2007.